Partit Nazzjonalista .td_uid_2_61af048142564_rand.td-a-rec-img{text-align:left}.td_uid_2_61af048142564_rand.td-a-rec-img img{margin:0 auto 0 0} Il-Partit Nazzjonalista ppropona li l-għaqdiet volontarji jkunu eżentati mit-Taxxa fuq il-Valur Miżjud (VAT) meta jaħdmu fuq proġetti ta' importanza għas-soċjetà. F'konferenza tal-aħbarijiet li kienet indirizzata mid-Deputati Nazzjonalisti Ivan Bartolo, Kevin Cutajar u Claudette Buttiegieg, ġew diskussi diversi proposti li ressaq il-Partit Nazzjonalista dwar dan is-settur. Il-proposti li ressqu kienu: Inqas burokrazija lill-għaqdiet volontarji billi jkun hemm mezz wieħed onlajn fejn wieħed ikun jista' jimla kull tip ta' formola neċessarja; Għaqdiet volontarji jkunu eżentati mit-taxxa tal-VAT fuq ċerti proġetti; Jissaħħaħ l-irwol tal-Kunsill Malti għall-Volontarjat u jitqassmu l-fondi skont il-ħidma tal-għaqda. Ikun hemm ukoll aktar inċentivi finanzjarji għat-twaqqif tal-intrapriżi soċjali; Binjiet tal-Gvern li ma jintużawx jingħataw lill-għaqdiet volontarji; Aktar riżorsi lill-Uffiċċju tal-Kummissarju tal-Volontarjat biex jirrappreżenta aħjar l-għaqdiet volontarji; Ikun hemm ċentri reġjonali li jservu l-għaqdiet ibbażati fir-reġjun rispettiv tagħhom; Ħaddiema mis-settur pubbliku jaħdmu wkoll ma' dawn l-għaqdiet biex jgħinuhom fil-ħidma tagħhom; Kumpaniji u individwi li jagħtu donazzjonijiet lil xi għaqda ikunu eleġibbli biex dik il-parti tiġi mnaqqsa mit-Taxxa fuq id-Dħul dovuta lill-Istat; Jiġu introdotti kategoriji ġodda għall-għaqdiet differenti li jirrappreżentaw diversi setturi. Id-Deputati qalu wkoll li l-Liġi dwar l-Intrapriżi Soċjali għandha tiġi addottata wara diversi snin imwaħħla fil-Parlament ħalli tkun implimentata għas-servizz tal-għaqdiet volontarji. Waqt il-programm ta' Andrew Azzopardi fuq 103 Malta's Heart, il-Kummissarju tal-Għaqdiet Volontarji Jes Saliba qal li r-riskju tal-ħasil ta' flus fis-settur tal-volontarjat hu wieħed reali ħafna. Aqra aktar: Is-settur tal-volontarjat 'vulnerabbli' għall-ħasil tal-flus – Kummissarju tal-NGOs Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61af048142b98_rand.td-a-rec-img{text-align:left}.td_uid_3_61af048142b98_rand.td-a-rec-img img{margin:0 auto 0 0}